ai4bharat/Pralekha huggingface dataset:
जल शक्ति मंत्रालय
जल संसाधन सचिव ने ‘‘कैच द रेनः जल संरक्षण के लिए वर्षा जल संग्रहण और कृत्रिम रिचार्ज ढांचों’’ पर कार्यशाला का किया शुभारंभ
श्री यूपी सिंह ने वर्षा जल संग्रहण पर जनांदोलन का किया आह्वान, कहा-‘‘बारिश को जमा करो, जहां वह गिरती है’’
जल संसाधन, नदी विकास और गंगा संरक्षण विभाग, भारत सरकार में सचिव श्री यूपी सिंह ने वर्षा जल संग्रहण अभियान के विकेन्द्रीयकरण का आह्वान किया। उन्होंने ‘‘हर काम देश के नाम’’ पहल के तहत राष्ट्रीय जल मिशन  द्वारा ‘‘कैच द रेनः जल संरक्षण के लिए वर्षा जल संग्रहण और कृत्रिम रिचार्ज ढांचों’’ पर आयोजित कार्यशाला के शुभारंभ सत्र को संबोधित करते हुए कहा कि इस अभियान को रफ्तार देने के लिए आम जनता में जागरूकता फैलाने और भागीदारी बढ़ाने की जरूरत है। इसके लिए बारिश के पानी को उसी जगह जमा करने की योजना है जहां वह गिरती है, चाहे वह छत, हवाई अड्डा और उद्योग परिसर कोई भी जगह हो। उन्होंने कहा कि जिस तरह ‘‘प्रदूषण का समाधान उसे कम करना है’’ उसी तरह जल संरक्षण के लिए ‘‘बारिश को जमा करो, जहां वह गिरती है’’ का मंत्र कारगर होगा।
श्री यूपी सिंह ने कहा कि प्रधानमंत्री श्री नरेन्द्र मोदी ने अपने दूसरे कार्यकाल के पहले मन की बात कार्यक्रम को इस विषय के लिए समर्पित किया था। इससे जल संरक्षण के लिए सरकार की प्राथमिकता का पता चलता है। भूमिगत जल संरक्षण के महत्व को रेखांकित करते हुए श्री यूपी सिंह ने कहा कि देश के पांच बड़े बांध लगभग 250 अरब घन मीटर  जल का संग्रह करते हैं, वहीं भूमिगत जलवाहिकाओं में लगभग 400 बीसीएम जल जमा है। उन्होंने कहा कि देश में 1000 मिलीमीटर बारिश होती है, हालांकि इसका वितरण सीमित है क्योंकि बारिश के सिर्फ 8 प्रतिशत पानी का ही इस्तेमाल हो पाता है और बाकी बेकार चला जाता है।
जल संसाधनों के प्रबंधन पर जोर देते हुए श्री यूपी सिंह ने कहा कि अगर हम कृषि में जल की खपत में 10 प्रतिशत की बचत करने में कामयाब हो जाते हैं तो यह देश के लिए खासा अहम होगा क्योंकि देश में 85 - 89 प्रतिशत जल का इस्तेमाल कृषि क्षेत्र में ही होता है। इसके अलावा पेयजल और घरेलू उद्देश्यों के लिए सिर्फ 5 प्रतिशत पानी का ही इस्तेमाल होता है। जल स्रोतों के पुनरुद्धार के वास्ते जनांदोलन का आह्वान करते हुए श्री यूपी सिंह ने कहा कि अभी तक मनरेगा संसाधनों और सीएसआर कोष के माध्यम से 500 से ज्यादा पारम्परिक जल स्रोतों को संरक्षित किया जा चुका है।
एनडब्ल्यूएन में अपर सचिव और मिशन निदेशक श्री जी. अशोक कुमार ने कहा कि मानसून से पहले वर्षा जल संग्रहण ढांचों को तैयार करने के वास्ते राज्यों और हितधारकों को प्रोत्साहित करने के लिए ‘‘कैच द रेन’’ अभियान शुरू किया गया है।
गृह मंत्रालय
केन्द्रीय गृह एवं सहकारिता मंत्री श्री अमित शाह ने कैबिनेट द्वारा आज लिए गए महत्वपूर्ण निर्णयों के लिए प्रधानमंत्री श्री नरेन्द्र मोदी जी का आभार व्यक्त किया
सभी के लिए कनेक्टिविटी मोदी सरकार की प्राथमिकता है, आज प्रधानमंत्री श्री नरेन्द्र मोदी जी की अध्यक्षता में कैबिनेट ने दूरवर्ती और दुर्गम क्षेत्रों के 24680 अछूते गांवों में 26316 करोड़ रुपये की कुल लागत से 4जी मोबाइल सेवाएं प्रदान करने की एक परियोजना को मंजूरी दी
एक अन्य अहम फैसले में केंद्रीय मंत्रिमंडल ने 1.64 लाख करोड़ रुपये के बीएसएनएल के पुनरुद्धार पैकेज को मंजूरी दी
इससे बीएसएनएल को अपनी मौजूदा सेवाओं की गुणवत्ता में सुधार करने, 4जी सेवाएं शुरू करने और वित्तीय रूप से व्यवहार्य बनने में मदद मिलेगी
अक्टूबर 2022 में भारत पहली बार फीफा अंडर-17 महिला विश्व कप की मेजबानी करेगा, आज प्रधानमंत्री श्री नरेन्द्र मोदी जी ने फीफा विश्व कप की मेजबानी के लिए गारंटी पर हस्ताक्षर को मंजूरी दे दी
यह निश्चित रूप से और अधिक लड़कियों को फुटबॉल खेलने और उन्हे खेल नेतृत्व में अपना प्रतिनिधित्व बढ़ाने के लिए प्रेरित करेगा
केन्द्रीय गृह एवं सहकारिता मंत्री श्री अमित शाह ने कैबिनेट द्वारा आज लिए गए महत्वपूर्ण निर्णयों के लिए प्रधानमंत्री श्री नरेन्द्र मोदी जी का आभार व्यक्त किया है।
अपने ट्वीट्स में श्री अमित शाह ने कहा कि सभी के लिए कनेक्टिविटी मोदी सरकार की प्राथमिकता है।आज प्रधानमंत्री श्री नरेन्द्र मोदी जी की अध्यक्षता में कैबिनेट ने दूरवर्ती और दुर्गम क्षेत्रों के 24680 अछूते गांवों में 26316 करोड़ रुपये की कुल लागत से 4जी मोबाइल सेवाएं प्रदान करने की एक परियोजना को मंजूरी दी है।
केन्द्रीय गृह एवं सहकारिता मंत्री ने यह भी कहा कि एक अन्य अहम फैसले में केंद्रीय मंत्रिमंडल ने 1.64 लाख करोड़ रुपये के बीएसएनएल के पुनरुद्धार पैकेज को मंजूरी दी। इससे बीएसएनएल को अपनी मौजूदा सेवाओं की गुणवत्ता में सुधार करने, 4जी सेवाएं शुरू करने और वित्तीय रूप से व्यवहार्य बनने में मदद मिलेगी।
श्री अमित शाह ने कहा कि अक्टूबर 2022 में भारत पहली बार फीफा अंडर-17 महिला विश्व कप की मेजबानी करेगा। आज प्रधानमंत्री श्री नरेन्द्र मोदी जी ने फीफा विश्व कप की मेजबानी के लिए गारंटी पर हस्ताक्षर को मंजूरी दे दी। यह निश्चित रूप से और अधिक लड़कियों को फुटबॉल खेलने और उन्हे खेल नेतृत्व में अपना प्रतिनिधित्व बढ़ाने के लिए प्रेरित करेगा।
प्रधानमंत्री कार्यालय
प्रधानमंत्री फ्रांस गणराज्य के पेरिस पहुंचे
प्रधानमंत्री श्री नरेन्द्र मोदी 13 जुलाई 2023 की दोपहर को पेरिस पहुंचे।
एक विशेष भावाभिव्यक्ति के रूप में, फ्रांस की प्रधानमंत्री महामहिम सुश्री एलिजाबेथ बोर्न ने हवाई अड्डे पर प्रधानमंत्री श्री मोदी का स्वागत किया। प्रधानमंत्री श्री मोदी का औपचारिक स्वागत किया गया और उन्हें गार्ड ऑफ ऑनर दिया गया।
प्रधानमंत्री श्री मोदी फ्रांस के राष्ट्रपति महामहिम श्री इमेनुएल मैक्रों के निमंत्रण पर विशिष्ट अतिथि के रूप में बास्टील-डे परेड में भाग लेंगे। यह यात्रा भारत-फ्रांस रणनीतिक साझेदारी की 25वीं वर्षगांठ के उत्सव का भी प्रतीक है।
उपराष्ट्रपति श्री एम. वेंकैया नायडू ने युवाओं से सामाजिक बुराइयों, गरीबी और निरक्षरता मिटाने की मुहिम में बड़े पैमाने पर भाग लेने का आह्वान किया है। उन्होंने युवाओं से जातिवाद और धार्मिक कट्टरता को जड़ से समाप्त करने के लिए आगे आने का भी सुझाव दिया।
श्री नायडू ने आज मुम्बई में प्रथम प्रोफेसर यशवंत राव केलकर स्मारक व्याख्यान देते हुए कहा कि देश विभिन्न मोर्चों पर चुनौतियों का सामना कर रहा है- लगभग 20 प्रतिशत आबादी अभी भी गरीबी में जीवन यापन कर रही है और इतने ही प्रतिशत लोग निरक्षर हैं।
श्री नायडू ने सामाजिक भेदभाव, महिला-पुरुष भेदभाव और महिलाओं पर अत्याचार, भ्रष्टाचार, जातिवाद और धार्मिक कट्टरपंथ के उदाहरणों का हवाला देश के समक्ष मौजूद कुछ चुनौतियों के रूप में किया। उन्होंने कहा कि देश लगातार सीमा पार आतंकवाद की समस्या से जूझ रहा है।
युवाओं के बीच राष्ट्रवादी दृष्टिकोण को बढ़ावा देने तथा उन्हें राष्ट्र निर्माण की गतिविधियों में शामिल करने की जरूरत पर बल देते हुए उपराष्ट्रपति ने कहा, ‘हम सभी को नये भारत के निर्माण का प्रयास करना चाहिए, जो जाति, धर्म और महिला-पुरुष भेदभाव के कारण उत्पन्न होने वाली गरीबी, भुखमरी, भेदभाव और असमानताओं से मुक्त हो।’
श्री नायडू ने विद्यार्थी परिषद जैसे छात्र संगठनों को युवाओं के मन में ‘पहले राष्ट्र’ की भावना बैठाने और उन्हें राष्ट्र के विकास की गतिविधियों में सक्रिय रूप से भाग लेने के लिए प्रोत्साहित करने की सलाह दी। उन्होंने भारत को समृद्ध और खुशहाल राष्ट्र में परिवर्तित करने के लिए युवाओं से मिशनरी भाव से काम करने का आह्वान किया।
उन्होंने कहा कि भारत के पास जनसांख्यिकीय लाभांश यह है कि देश की 65 प्रतिशत से ज्यादा आबादी 35 साल से कम उम्र की है। उपराष्ट्रपति ने 21वीं सदी की प्रौद्योगिकी के कारण उत्पन्न चुनौतियों से कारगर ढंग से निपटने के लिए युवाओं को ज्ञान और कौशल प्रदान करने की जरूरत पर बल दिया।
उन्होंने कहा कि यह नवाचार, विकास और स्टार्टअप का दौर है। उन्होंने देश के युवाओं के बीच मौजूद उद्यमी क्षमता का उपयोग करने का आह्वाहन किया।
उन्होंने कहा कि हमारे ग्रामीण चेहरे और पिछड़े गांवों में बदलाव लाना समावेशी विकास के लिए अनिवार्य है। उपराष्ट्रपति ने कहा कि सबसे महत्वपूर्ण चुनौती देश के ग्रामीण क्षेत्रों के नवाचार के नेतृत्व वाले विकास में बेहतरीन विचार लागू करना है, जहां देश की 60 प्रतिशत आबादी रहती है।
देश में शहरी-ग्रामीण खाई को चुनौती करार देते हुए श्री नायडू ने नियोजित और व्यवस्थित कदमों के माध्यम से ग्रामीण अर्थव्यवस्था में नई जान फूंकने को कहा। उन्होंने ग्रामीण कारीगरों, किसानों और महिलाओं सशक्त बनाते हुए ग्रामीण अर्थव्यवस्था को मजबूत बनाने की जरूरत पर बल दिया।
उपराष्ट्रपति ने कहा कि प्रौद्योगिकी में उन्नति, नई और आधुनिक स्वास्थ्य सेवाओं के विकास में शहरी-ग्रामीण भेद को मिटाने का एक अवसर प्रदान किया है। उन्होंने कहा कि कृषि को ज्यादा टिकाऊ और लाभप्रद बनाने की तत्काल आवश्यकता है।
श्री नायडू ने जल संसाधनों के संरक्षण के लिए जनांदोलन करने, टिकाऊ विकास सुनश्चित करने तथा पारिस्थितिकीय संतुलन बरकरार रखने का भी आह्वान किया। उन्होंने कहा कि जलवायु परिवर्तन वास्तविक चुनौती है और धरती की सभी प्रजातियों को प्रभावित कर रही है।
इस अवसर पर महाराष्ट्र के राज्यपाल श्री भगत सिंह कोशियारी, पिरामल ग्रुप एंड श्रीराम ग्रुप के अध्यक्ष श्री अजय पिरामल, एबीवीपी के राष्ट्रीय संगठन सचिव, श्री सुनील अम्बेडकर, एबीवीपी के राष्ट्रीय महासचिव श्री आशीष चौहान और अन्य गणमान्य व्यक्ति मौजूद थे।
रक्षा मंत्रालय
भारतीय नौसेना ने मेडागास्कर में मानवीय सहायता और आपदा राहत उपलब्ध कराने के लिए 'ऑपरेशन वनीला' शुरू किया
भारतीय नौसेना जहाज ऐरावत को दक्षिणी हिंद महासागर में तैनाती मिशन के दौरान मेडागास्कर के अनुरोध के आधार पर अंतसिरनाना की ओर मोड़ दिया गया है। यह जहाज ऑपरेशन वनीला के हिस्से के रूप में मानवीय सहायता और आपदा राहत मिशन को शुरू करेगा। ‘ऑपरेशन वनीला’ को चक्रवात डायने द्वारा मचाई गई तबाही के बाद मेडागास्कर के प्रभावित लोगों को सहायता प्रदान करने के लिए शुरू किया गया है।
पोर्ट कॉल के दौरान भारतीय दूतावास और मेडागास्कर के साथ समन्वय में इस जहाज की बाढ़ प्रभावित लोगों की मदद करने के लिए राहत अभियान चलाने की योजना है। भारतीय नौसेना जहाज चिकित्सा शिविर स्थापित करने और भोजन, पानी तथा अन्य आवश्यक राहत सामग्री उपलब्ध कराने के लिए तैयार है। स्थिति पर नजर रखी जा रही है और भारतीय नौसेना मेडागास्कर के स्थानीय लोगों को सभी आवश्यक सहायता प्रदान करने के लिए तैयार है।
वस्त्र मंत्रालय
पावरलूम का उन्नयन
(पावरलूम क्षेत्र के विकास के लिए सरकार एक एकीकृत योजना-पावर टेक्स इंडिया लागू कर रही है। इस योजना के तहत गुणवत्ता और उत्पादकता बढ़ाने के लिए पावरलूमो का उन्नयन अर्धस्वचालित और शटललैस इकाईयों के रूप में किया जा रहा है। उन्नयन के लिए इन इकाईयों को वित्तीय सहायता उपलब्ध कराई जा रही है। अब तक 2.16 लाख पावरलूमो का उन्नयन किया जा चुका है।
संशोधित प्राद्योगिकी उन्नयन कोष योजना  के तहत एक एकीकृत आई-टीयूएफएस साफ्टवेयर का विकास किया गया है। आई-टीयूएफएस साफ्टवेयर के माध्यम से लाभार्थी इकाईयां सीधे तौर पर अपने अनुप्रयोग अपलोड कर सकती हैं। ये इकाईयां प्रक्रिया के प्रत्येक स्तर पर अपने आवेदन की अद्यतन स्थिति को देख सकती है।
भारत पूरे विश्व में कपास का सबसे बड़ा उत्पादक है। 2017-2018 के दौरान प्रमुख देशों में कपास का उत्पादन निम्न तालिका में दिया गया है।
|
|
देश का नाम
|
|
उत्पादन

|
|
भारत
|
|
6.29
|
|
चीन
|
|
5.89
|
|
यूएस
|
|
4.55
|
|
पाकिस्तान
|
|
1.80
|
|
ब्राजील
|
|
1.94
|
|
उज्बेकिस्तान
|
|
0.80
|
|
अन्य
|
|
5.44
|
|
योग
|
|
26.71
भारत विश्व का दूसरा सबसे बड़ा वस्त्र निर्यातक है। 2017-2018 के दौरान भारत ने 1854 मिलियन डॉलर मूल्य के वस्त्रों का निर्यात बांग्लादेश को तथा 1020 मिलियन डॉलर मूल्य के वस्त्रों का निर्यात चीन को किया।
उक्त जानकारी केन्द्रीय वस्त्र राज्यमंत्री श्री अजय टमटा ने आज राज्यसभा में एक लिखित उत्तर में दी।
|
वित्त मंत्रालय
|
अक्टूबर, 2019 के दौरान सार्वजनिक क्षेत्र के बैंकों  की ग्राहक आउटरीच पहल
ग्राहकों से संपर्क साधने और उन्हें ऋण देने की इच्छा जताने के लिए पीएसबी को वित्त मंत्री द्वारा दिया गया निर्देश अक्टूबर, 2019 के दौरान पीएसबी की ग्राहक आउटरीच पहल के रूप में सामने आई
अक्टूबर, 2019 के दौरान देश भर के 374 जिलों में आउटरीच शिविर लगाए गए
एक महीने में रिकॉर्ड 2.53 लाख करोड़ रुपये के ऋण बांटे गए
अक्टूबर, 2019 के दौरान पीएसबी ने गैर-बैंकिंग वित्तीय कंपनियों  को कुल 19,627.26 करोड़ रुपये का ऋण दिया
केन्द्रीय वित्त मंत्री द्वारा सितम्बर, 2019 में सार्वजनिक क्षेत्र के बैंकों  को दिए गए निर्देश को ध्यान में रखते हुए पीएसबी ने अन्य बैंकों और एनबीएफसी के सहयोग से प्रथम चरण में 226 जिलों  और दूसरे चरण में 148 जिलों  में ग्राहक आउटरीच कार्यक्रम आयोजित किए। पीएसबी ने इन शिविरों में अत्यंत सक्रियता के साथ अपने ग्राहकों से खुलकर संवाद किया और विवेकाधीन मानकों के अनुसार ऋणों की मंजूरी देने, खाते खोलने के साथ-साथ खातों से ‘आधार’ एवं मोबाइल नम्बर को जोड़ने तथा भीम एप को लोकप्रिय बनाने जैसे विभिन्न कार्यकलापों के लिए अथक प्रयास किए। इस अभियान के साथ-साथ पीएसबी की विभिन्न शाखाओं अर्थात इन शिविरों से बाहर भी ग्राहकों से संपर्क साधने के लिए इसी तरह के व्यापक प्रयास किए गए।
इस पहल के दौरान हासिल की गई उपलब्धियों से जुड़ी मुख्य बातें निम्नलिखित हैं :
- अक्टूबर, 2019 के दौरान कुल मिलाकर 2,52,589 करोड़ रुपये के ऋण वितरित किए गए, जिनमें शिविरों एवं सभी शाखाओं में बांटे गए ऋण भी शामिल हैं।
- नये सावधि ऋण के तहत कुल मिलाकर 1,05,599 करोड़ रुपये बांटे गए।
- कार्यशील पूंजी से जुड़े नये ऋणों के तहत कुल मिलाकर 46,800 करोड़ रुपये बांटे गए।
- कुल नये सावधि ऋण + कार्यशील पूंजी से जुड़े नये ऋण  दरअसल कुल वितरण का 60 प्रतिशत आंके गए।
- अक्टूबर, 2019 के दौरान एनबीएफसी को कुल मिलाकर 19,627.26 करोड़ रुपये का ऋण दिया गया।
संबंधित ब्यौरा नीचे दिया गया है :
- ग्राहक आउटरीच पहल में ऋण वितरण का डेटा
|
|
प्रथम ग्राहक आउटरीच पहल के दौरान
01.10.2019 से 9.10.2019 तक
|
|
द्वितीय ग्राहक आउटरीच पहल के दौरान
9.10.2019 से 31.10.2019 तक
|
|
01.10.2019 से 31.10.2019 तक
|
|
राशि 
|
|
81,695
|
|
1,70,893
|
|
2,52,589
2. ग्राहक आउटरीच पहल में पीएसबी के ऋण वितरण का डेटा – उत्पाद-वार
|
|
क्र.सं.
|
|
उत्पाद
|
|
प्रथम ग्राहक आउटरीच पहल के दौरान
01.10.2019 से 9.10.2019 तक
|
|
द्वितीय ग्राहक आउटरीच पहल के दौरान
9.10.2019 से 31.10.2019 तक
|
|
01.10.2019 से 31.10.2019 तक
|
|
राशि 
|
|
1
|
|
होम लोन
|
|
2,688
|
|
9,478
|
|
12,166
|
|
2
|
|
वाहन ऋण
|
|
1,638
|
|
5,447
|
|
7,085
|
|
3
|
|
शिक्षा ऋण
|
|
152
|
|
273
|
|
425
|
|
4
|
|
अन्य पर्सनल लोन
|
|
3,503
|
|
11,747
|
|
15,250
|
|
5
|
|
एमएसएमई लोन
|
|
13,956
|
|
23,254
|
|
37,210
|
|
6
|
|
कृषि ऋण
|
|
11,451
|
|
29,053
|
|
40,504
|
|
7
|
|
कंपनियां
|
|
46,224
|
|
76,561
|
|
1,22,785
|
|
8
|
|
एनबीएफसी
|
|
1,175
|
|
12,488
|
|
13,663
|
|
9
|
|
एनबीएफसी को आगे उधार देना
|
|
908
|
|
2,592
|
|
3,500
|
|
कुल योग
|
|
81,695
|
|
1,70,893
|
|
2,52,589
3. अक्टूबर, 2019 के दौरान एनबीएफसी को दिया गया ऋण
|
|
श्रेणी
|
|
वितरण 
|
|
आगे उधार देना / प्रारंभिक ऋण 
|
|
15,297.18
|
|
पूल बायआउट
|
|
1,453.13
|
|
पीसीजीएस
|
|
2,876.95
|
|
कुल
|
|
19,627.26
स्रोत : बैंक
वित्त मंत्रालय
एनबीएफसी और एचएफसी के लिए विशेष नकदी प्रवाह योजना
केंद्रीय वित्त एवं कॉर्पोरेट मामलों की मंत्री श्रीमती निर्मला सीतारामण ने एनबीएफसी और एचएफसी की नकदी प्रवाह स्थिति में सुधार के उद्देश्य से13 मार्च 2020, को 30,000 करोड़ रुपये की एक विशेष नकदी प्रवाह योजना शुरू करने की घोषणा की थी। आरबीआई ट्रस्ट द्वारा जारी सरकारी गारंटी वाली विशेष प्रतिभूतियों को खरीदकर इस योजना के लिए धन प्रदान करेगा। इस प्रकार की प्रतिभूतियों के लिए जारी कुल राशि किसी भी समय 30,000 करोड़ रुपये से अधिक नहीं होगी। भारत सरकार ट्रस्ट द्वारा जारी विशेष प्रतिभूतियों के लिए बिना शर्त और अपरिवर्तनीय गारंटी प्रदान करेगी। यह योजना 1 जुलाई, 2020 को एसबीआई कैपिटल मार्केट्स लिमिटेड  द्वारा स्थापित एसएलएस ट्रस्ट के रूप में एक विशेष उद्देशीय साधन के रूप में शुरू की जा रही है।
भारतीय रिजर्व बैंक अधिनियम, 1934  के तहत आरबीआई में पंजीकृत सूक्ष्मवित्त संस्थान सहित कोई भी एनबीएफसी और राष्ट्रीय आवास बैंक अधिनियम,1987 के तहत राष्ट्रीय आवास बैंक में पंजीकृत कोई भी एचएफसी जो निम्नलिखित व्यापक शर्तों का अनुपालन कर रही हो, उक्त सुविधा से धन जुटाने के लिए पात्र होंगी:
क. पूंजी पर्याप्तता के मामले में आरबीआई नियमों का अनुपालन।
ख. 31.03.2019 के अनुसार शुद्ध एनपीए 6 प्रतिशत से कम।
ग. पिछले दो वित्त वर्षों में से कम से कम एक में शुद्ध लाभ।
घ. रेटिंग एजेंसी द्वारा निवेश ग्रेड की रेटिंग प्राप्त।
ड़. 01.08.2018 से एक वर्ष पहले की अवधि के दौरान किसी भी बैंक द्वारा उधारी के लिए एसएमए-1 या एसएमए-2 श्रेणी के तहत रिपोर्ट न की गई हो।
सब्सक्रिप्शन के लिए यह योजना 3 महीने तक खुली रहेगी। ट्रस्ट से ली जाने वाली उधारी की अवधि  90 दिनों तक की होगी। इस वित्तपोषण का उपयोग एनबीएफसी/ एचएफसीद्वारा केवल मौजूदा देनदारियों को चुकाने के लिए किया जाएगा और परिसंपत्तियों के विस्तार के लिए उसका उपयोग नहीं किया जाएगा। इसके अलावाबाजार के ऐसे प्रतिभागी जो 90 दिनों की शेष परिपक्वता के साथ अपने मानक निवेश से बाहर निकलना चाहते हैं वे भी एसएलएस ट्रस्ट से संपर्क कर सकते हैं।
यह सुविधा भारत सरकार और भारतीय रिजर्व बैंक के उन प्रयासों का हिस्सा है जिनके तहत इस क्षेत्र में रकम की उपलब्धता पर बाजार प्रतिभागियों की चिंताओं को कम करने की कोशिश की गई है। योजना के तहत नकदी प्राप्त करने के इच्छुक लोग info@slstrust.inपर आवेदन कर सकते हैं। योजना का विवरण एसबीआई कैपिटल मार्केट्स की वेबसाइट पर देखा जा सकता है।
एनबीएफसीएस/ एचएफसी के लिए विशेष नकदी प्रवाह योजना पर आरबीआई की ओर से 1 जुलाई, 2020 को जारी एक परिपत्र संलग्न है।
रक्षा मंत्रालय
भारत-मलेशिया संयुक्त सैन्य अभ्यास हरिमऊ शक्ति-2022 मलेशिया के क्लांग स्थित पुलाई में शुरू
भारत-मलेशिया संयुक्त सैन्य अभ्यास ‘हरिमऊ शक्ति-2022’ आज 28 नवम्बर को मलेशिया के क्लांग स्थित पुलाई में शुरू हुआ जो 12 दिसम्बर, 2022 तक चलेगा। हरिमऊ शक्ति अभ्यास भारत और मलेशियाई सेना के बीच किया जाने वाला वार्षिक प्रशिक्षण अभ्यास है और यह 2012 से आयोजित किया जा रहा है।
इस वर्ष इस अभ्यास में भारतीय सेना की गढ़वाल राइफल्स रेजिमेंट और मलेशियाई सेना की रॉयल मलय रेजिमेन्ट भाग ले रही हैं और वह इस दौरान अपने विभिन्न अभियानों से प्राप्त अनुभवों को एक दूसरे के साथ साझा करेंगी ताकि दुर्गम वन क्षेत्रों में किए जाने वाले विभिन्न अभियानों की योजना बनाने और उन्हें पूरा करने के संबंध में पारस्परिक समन्वय को बढ़ाया जा सके। इस अभ्यास के दौरान वन क्षेत्रों में पारम्परिक अभियानों के लिए बटालियन स्तर की कमांड प्लानिंग एक्सरसाइज़  और कंपनी स्तर की फील्ड ट्रेनिंग एक्सरसाइज़  की जाएगी।
संयुक्त अभ्यास कार्यक्रम में बटालियन स्तर पर रसद की योजना बनाने के अलावा एक संयुक्त कमांड पोस्ट, संयुक्त निगरानी केंद्र की स्थापना, हवाई संपत्ति विशेषज्ञता, तकनीकी प्रदर्शन, दुर्घटना प्रबंधन और हताहतों को निकालना शामिल है। संयुक्त फील्ड ट्रेनिंग एक्सरसाइज़, संयुक्त युद्ध चर्चा और संयुक्त प्रदर्शन दो दिवसीय अभ्यास के साथ समाप्त होंगे, जहां सामरिक कौशल बढ़ाने, बलों के बीच अंतर-संचालन क्षमता बढ़ाने और सेना से सेना के संबंधों को बढ़ावा देने पर विशेष जोर दिया जाएगा।
"हरिमऊ शक्ति अभ्यास" भारतीय सेना और मलेशियाई सेना के बीच रक्षा सहयोग बढ़ाएगा और इस तरह दोनों देशों के बीच द्विपक्षीय संबंधों को और बढ़ावा देगा।
प्रधानमंत्री कार्यालय
प्रधानमंत्री ने अरुणाचल प्रदेश के ग्यांगखार में शार नायमा त्शो सुम नामयिग ल्हाखांग  के उद्घाटन पर हर्ष व्यक्त किया
प्रधानमंत्री श्री नरेन्द्र मोदी ने अरुणाचल प्रदेश के मुख्यमंत्री श्री पेमा खांडू द्वारा ग्यांगखार में शार नायमा त्शो सुम नामयिग ल्हाखांग  का उद्घाटन किये जाने पर हर्ष व्यक्त किया है।
अरुणाचल प्रदेश के मुख्यमंत्री श्री पेमा खांडू के एक ट्वीट को साझा करते हुये प्रधानमंत्री ने ट्वीट किया हैः
“कामना करता हूं कि भारत के कोने-कोने से लोग इस पवित्र-स्थल पर आयें और बौद्ध धर्म के प्रति राष्ट्र की गहरी आस्था को और मजबूत बनायें।”
प्रधानमंत्री कार्यालय
प्रधानमंत्री ने केवल एक वर्ष में एक लाख करोड़ रुपये की कीमत के आर्डर प्राप्त करने के लिये गवर्नमेंट ई-मार्केटप्लेस  की प्रशंसा की
प्रधानमंत्री श्री नरेन्द्र मोदी ने वित्तवर्ष 2021-22 में एक लाख करोड़ रुपये की वार्षिक खरीद अर्जित करने के लिये गवर्नमेंट ई-मार्केटप्लेस  की प्रशंसा की है। उन्होंने यह भी कहा कि जी-ई-एम प्लेटफॉर्म विशेषकर सूक्ष्म, लघु और मध्यम उद्यमों को मजबूत बनाने का काम कर रहा है तथा आर्डरों की कुल कीमत का 57 प्रतिशत इसी सेक्टर से आता है।
एक ट्वीट में प्रधानमंत्री ने कहा हैः
“यह जानकर प्रसन्नता हुई कि@GeM_India ने अकेले एक वर्ष में एक लाख करोड़ रुपये की कीमत के आर्डर प्राप्त किये हैं। यह पिछले वर्ष की तुलना में महत्त्वपूर्ण वृद्धि है। जीईएम प्लेटफॉर्म विशेषकर सूक्ष्म, लघु और मध्यम उद्यमों को मजबूत बना रहा है तथा आर्डरों की कुल कीमत का 57 प्रतिशत इसी सेक्टर से आता है।”
कोयला मंत्रालय
कोयले का उत्पादन मई, 2022 के पहले पखवाड़े के दौरान बढ़कर 34 मिलियन टन  हुआ
16% वृद्धि के साथ 37.18 मिलियन टन तक कोयला आपूर्ति के लिए भेजा गया
भारत का कोयला उत्पादन मई, 2022 के पहले पखवाड़े के दौरान भी अपनी रिकॉर्ड उपलब्धि को जारी रखे हुए है और इस साल अप्रैल में किया गया उत्पादन तथा आपूर्ति के लिए इसका प्रेषण पहले से और अधिक बढ़ गया है। मई 2022 के पहले पखवाड़े के दौरान, कुल कोयला उत्पादन बढ़कर 33.94 मिलियन टन  हो गया, जो पिछले वर्ष की इसी अवधि के दौरान 24.91 मिलियन टन के उत्पादन की तुलना में 36.23 प्रतिशत की वृद्धि को दर्शाता है। 15 मई, 2022 तक कुल 37.18 मिलियन टन कोयला आपूर्ति के लिए भेजा गया, जो पिछले वर्ष की इसी अवधि के दौरान 15.87% की बढ़ोत्तरी को दिखाता है।
अप्रैल, 2022 के पूरे महीने के लिए कुल  71.77 मिलियन टन कोयला डिस्पैच किया गया है, जो साल-दर-साल आधार पर 9.39% की वृद्धि दर्ज कर रहा है। देश में कुल कोयला उत्पादन अप्रैल 2022 में बढ़कर 67 मिलियन टन  हो गया था, जिसमें 29.80% की प्रभावशाली बढ़ोत्तरी हासिल की गई है।
कोल इंडिया लिमिटेड  ने देश का कोयला उत्पादन बढ़ाने में महत्वपूर्ण भूमिका निभाई है और अप्रैल 2022 के महीने में 53.47 मिलियन टन का अपना उच्चतम मासिक कोयला उत्पादन प्राप्त किया है, जो साल-दर-साल आधार पर 27.64% की अधिकता है। 15 मई 2022 तक, कोल इंडिया लिमिटेड का उत्पादन 26.35 मिलियन टन रहा है, जो पिछले वर्ष की इसी अवधि के दौरान 19.60 मिलियन टन के उत्पादन से 34.44 प्रतिशत अधिक की सकारात्मक उपलब्धि है। सीआईएल से अप्रैल 2022 में 57.50 मिलियन टन कोयले का कुल प्रेषण हो चुका है, जो अप्रैल 2021 में 54.23 मिलियन टन था, जिससे 6.03% की वृद्धि दर्ज हुई है। समेकित आंकड़ों के अनुसार, बिजली उत्पादन के लिए कुल प्रेषण  अप्रैल 2021 में 52.32 मीट्रिक टन की तुलना में 61.69 मीट्रिक टन के स्तर पर रहा है, जिसमें 17.91% की बढ़ोत्तरी हासिल की गई है।
कोयला मंत्रालय निरंतर आर्थिक विकास और मौसमी कारकों के कारण देश में बढ़ती बिजली की मांग को पूरा करने के लिए कोयला उत्पादन बढ़ाने तथा इसे गंतव्य स्थल तक तेजी से पहुंचाने के लिए सभी प्रयास जारी रखे हुए है।
रक्षा मंत्रालय
एझिमाला स्थित भारतीय नौसेना अकादमी में दिल्ली श्रृंखला समुद्री शक्ति के छठे संस्करण का समापन
 में आज शुक्रवार 18 अक्टूबर, 2019 को "राष्ट्रों को आकार देने में समुद्री शक्ति की भूमिका" पर दिल्ली श्रृंखला समुद्री शक्ति के छठे संस्करण का समापन हुआ। सेमिनार के दौरान इस विषय पर केंद्रित आठ व्याख्यान प्रस्तुत किए गए। पीवीएसएम, एवीएसएम, वीएसएम  और पश्चिमी नौसेना कमान के पूर्व फ्लैग ऑफिसर कमांडिंग इन-चीफ, वाइस एडमिरल गिरीश लूथरा द्वारा एक आमंत्रण वार्ता भी इस कार्यक्रम का मुख्य आकर्षण रही। कार्यक्रम में कई सेवारत और सेवानिवृत्त वरिष्ठ नौसेना अधिकारी, प्रख्यात शिक्षाविद, थिंक टैंक के प्रतिनिधि, रक्षा विश्लेषक और प्रतिष्ठित दिग्गज उपस्थित थे।
वीएसएम , कमोडोर सी उदय भास्कर की अध्यक्षता में संगोष्ठी में दूसरे दिन के दौरान ‘वैश्विक राजनीति में समुद्र शक्ति की केंद्रीयता’ विषय पर विचार-विमर्शों का आयोजन किया गया। आईएनएएस के मिडशिपमैन आदित्य जैन, अमोघ चावला और टीएम रवि किरण ने 'आईओआर में भारत की समुद्री रणनीति के साथ भू राजनीति को संबंध' विषय पर एक व्याख्यान प्रस्तुत किया। तक्षशिला संस्थान के सह-संस्थापक और निदेशक, श्री नितिन पाई ने ‘समुद्री शक्ति का जन्म हुआ अथवा सृजन किया गया’ विषय पर अपनी प्रस्तुति दी और शिव नादर विश्वविद्यालय के अंतर्राष्ट्रीय संबंध और शासन अध्ययन विभाग के एसोसिएट प्रोफेसर, डॉ. जबीन टी जैकब ने 'चीन की वैश्विक महत्वाकांक्षा: समुद्री क्षेत्र विस्तार की समझ’ पर अपना व्याख्यान दिया। नेशनल मैरीटाइम फाउंडेशन की रिसर्च एसोसिएट सुश्री रितिका कपूर ने ‘हिंद महासागर क्षेत्र में भू-राजनीति का विकास: श्रीलंका में चीन की समुद्री शक्ति का विस्तार’ विषय पर एक व्याख्यान प्रस्तुत किया।
भारतीय नौसेना के डिप्टी कमांडेंट और चीफ इंस्ट्रक्टर, रियर एडमिरल तरुण सोबती ने समापन संबोधन देते हुए उच्च गुणवत्तायुक्त विचार-विमर्श के माध्यम से अपने समृद्ध अनुभव और बौद्धिक प्रस्तुति के लिए अध्यक्ष और प्रतिनिधियों की भागीदारी की सराहना की। दिल्ली श्रृंखला समुद्री शक्ति 2019 के समन्वयक कमोडोर बेन एच बर्सन ने धन्यवाद ज्ञापन दिया।
इंडियन नेवल एकेडमी ने एझीमाला स्थित माउंट दिल्ली के बाद वार्षिक सेमिनार को 'दिली' श्रृंखला के रूप में नामित किया, जो इस क्षेत्र के समुद्री इतिहास के विकास का गवाह रही है। संगोष्ठी के दौरान समृद्ध अनुभवों के साथ और 'दिल्ली' श्रृंखला समुद्री क्षेत्र के विकास के संदर्भ में युवा अधिकारियों और कैडेटों के लिए प्रोत्साहन का भी आधार रही है।
विद्युत मंत्रालय
एनटीपीसी ने 977.07 एमयू का उच्चतम दैनिक सकल उत्पादन प्राप्त किया
एनटीपीसी लिमिटेड, विद्युत मंत्रालय के अंतर्गत आने वाली और देश की सबसे बड़ी बिजली उत्पादन कंपनी, के एक बयान के अनुसार, इसने 28 जुलाई, 2020 को 977.07 मिलियन यूनिट  का उच्चतम दैनिक सकल उत्पादन प्राप्त किया है। एनटीपीसी के कुल उत्पादन में, उसकी सहायक और संयुक्त उद्यम वाली कंपनियों से उत्पादित की गई बिजली शामिल है।
एनटीपीसी ने कहा कि इसके पांच पावर स्टेशनों, छत्तीसगढ़ में कोरबा, सीपत और लारा, ओडिशा में तालचेर कनिहा और हिमाचल प्रदेश में कोलडैम हाइड्रो द्वारा असाधारण प्रदर्शन किया गया है और इस दिन 100 प्रतिशत प्लांट लोड फैक्टर  प्राप्त किया गया। एनटीपीसी द्वारा प्राप्त की गई पिछली सबसे अच्छी दैनिक उत्पादन प्राप्ति 12 मार्च 2019 को 935.46 एमयू थी।
62,910 मेगावॉट की कुल स्थापित क्षमता के साथ, एनटीपीसी समूह के पास 70 पावर स्टेशन हैं, जिनमें 24 कोयला, 7 संयुक्त चक्र गैस/ तरल ईंधन, 1 हाइड्रो, 13 नवीकरणीय और 25 सहायक एवं संयुक्त उद्यम वाले पावर स्टेशन शामिल हैं।
रक्षा मंत्रालय
भारतीय वायु सेना का कोरोना वायरस से लड़ने की दिशा में सहयोग
भारतीय वायु सेना ने नोवेल कोरोनावायरस के प्रसार को रोकने के लिए अपना समर्थन जारी रखा है। प्रभावी रूप से और कुशलता से इस बीमारी से निपटने के लिए भारतीय वायु सेना द्वारा राज्य सरकारों और सहायक एजेंसियों को चिकित्सा आपूर्ति की जा रही है।
पिछले दो दिनों के दौरान, भारतीय वायु सेना ने उत्तर पूर्वी क्षेत्र में गुवाहाटी, डिब्रूगढ़ और मोहनबाड़ी; मध्य क्षेत्र में प्रयागराज, गोरखपुर, बरेली, आगरा; और केंद्र शासित प्रदेशों जम्मू कश्मीर और लद्दाख के लिए आवश्यक चिकित्सा सामग्री एवं उपकरणों की आपूर्ति की ।
०२ अप्रैल २० को भारतीय वायु सेना ने 'ऑपरेशन संजीवनी' के तहत माले, मालदीव, के लिए चिकित्सा उपकरणों की आपूर्ति की । COVID-19 लॉकडाउन के चलते मालदीव को आवश्यक चिकित्सा उपकरणों की कमी का सामना करना पड़ रहा है। इस मिशन की सफलता के लिए MEA, HQ IDS, MoH & FW और विभिन्न अन्य सरकारी एजेंसियों का सक्रिय समर्थन अमूल्य था।
देश भर में भारतीय वायुसेना के ठिकानों पर बनाई गई संगरोध सुविधाएं तत्परता की स्थिति में जारी हैं। भारतीय वायु सेना हमेशा की तरह इस महामारी से लड़ने के लिए राष्ट्र के समर्थन में सभी उभरती जरूरतों को पूरा करने के लिए तत्पर है।